Στο νούμερο 60 της οδού Βουτάδων στο Γκάζι, σε ένα από τα μεγαλύτερα στέκια της πόλης, έρχεται να εγκατασταθεί για τρεις μήνες το πρώτο αυθεντικό σοσιαλιστικό κέντρο διασκέδασης υπό το όνομα ορόσημο, "η Αλλαγή".

ADVERTISING

Πίσω από το πράσινο θεματικό εγχείρημα, κρύβεται η ομάδα του Παλιού ΠΑΣΟΚ του Ορθόδοξου με "ανάδοχο έργου" το Cap Cap. Οι μουσικές θα είναι κατά βάση ρετρό, τα cocktail θα φέρουν ΠΑΣΟΚικά ονόματα, τα γλυκά το ίδιο, ενώ η διακόσμηση θα μας γυρίζει πίσω στα χρόνια του Ανδρέα Παπανδρέου. Με άλλα λόγια, όλη η κουλτούρα, το χιούμορ και η αισθητική της σελίδας του Facebook, θα μεταφερθεί σε ένα cafe, bar, bistro, όπως και να το πείτε μέσα θα πέσετε. Από την άλλη, οι γαστρονομικές προτάσεις θα φέρουν την σφραγίδα του Cap Cap, κάτι που από μόνο του είναι εγγύηση.

Τα εγκαίνια γίνονται φυσικά την επόμενη Πέμπτη, ανήμερα του Αγίου Αντρέα και θα ακολουθήσουν πολλαπλά events Παπανδρεϊκής ρετροσπεκτίβας. Το News 24/7 μίλησε με τον "βαθύ μηχανισμό" της ομάδας του Παλιού ΠΑΣΟΚ του Ορθόδοξου .

" Οι 90 ημέρες που θα μας ταξιδεύσουν σε εποχές Ευημερίας και Ανάπτυξης". Έτσι χαρακτηρίζουν τη θεματική λειτουργία της "Αλλαγής".

Και μετά τιμής μας ανακοινώνουν:

"Συντρόφισσες και σύντροφοι,

Λίγα βήματα από το μετρό Κεραμικού, κάνουμε το όραμα – πραγματικότητα.

Ανοίγει τις πόρτες της, «η Αλλαγή». Η νέα πρόταση στη διασκέδαση της πόλης.

Άλλοι θα το πουν café, bar, bistro ή club. Στην πραγματικότητα είναι ένα Πράσινο Καφενείο για όλους.

Θες να γευτείς το «ψωμάκι που φάγαμε», να πιείς το περιώνυμο cocktail «ΠΑΣΟΚΙΤΟ» , να γλυκάνεις τους γευστικούς σου κάλυκες με ένα «ΠροφιΝΤΕΛΟΡ» ;

Ο οινοχόος να σου σερβίρει «Μεθυσμένο Ήλιο», να βροντοχτυπάς τις χάντρες καθώς ρουφάς την αγνή «Σοσιαλιστική Φραπεδιά» ενώ αφήνεις τη Ρίτα να θωπεύει τους ακουστικούς σου αδένες;

Μήπως θες να σε υποδέχονται αεροσυνοδοί της Green Airlines, σε ένα χώρο με δύο ορόφους γεμάτους αναμνήσεις από το Κίνημα που αγάπησες και μίσησες όσο κανένα;

Ένα ταξίδι σε ένα κόσμο αισθήσεων και παραισθήσεων, εμπνευσμένο από τη χρυσή δεκαετία των 80’s.

Διακόσμηση, γεύση, μουσική. Πανδαισία πολιτισμού και έξαψης. Με δραχμές, γαρύφαλλα και ουίσκι.

Ήρθε η ώρα της Αλλαγής. Πρέπει να είσαι εκεί.

Θυρανοίξια (Opening) Πέμπτη 30/11 βράδυ, ανήμερα του Αγίου Ανδρέα.

#ΕΡΧΟΜΑCTE"

Ταξίδι στην εποχή της απενοχοποιημένης χαράς

Από τη δική του μεριά, ο ιδιοκτήτης και ιδρυτής του Cap Cap, Δημήτρης Μεργούπης, μας δήλωσε:

"To Cap Cap εμπνεύστηκε και σχεδίασε ένα concept - έναν χώρο, ένα μενού και έναν τρόπο διασκέδασης - που θα ταξιδέψει τον επισκέπτη στη δεκαετία του '80, στην εποχή της απενοχοποιημένης χαράς στην καθημερινότητα και την έξοδο".

Ιδού και το στίγμα της Αλλαγής:

Στον νέο χώρο θα ζήσουμε βεβαίως, στιγμές σαν αυτή: